hy en hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Չարլզ Բուկովսկու նամակը իր հրատարակչին
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
Գրքի հրատարակումից 15 տարի անց Բուկովսկին Մարտինին մի նամակ գրեց և նկարագրեց, թե որքան երջանիկ է հիմա, երբ իրեն հաջողվել է փախչել իր ծանր աշխատանքից:
Շնորհակալ եմ լավ նամակի համար: Կարծում եմ ժամանակ առ ժամանակ վնաս չի հիշել, թե որտեղից եմ դուրս եկել: Դու գիտես, թե ես ինչպիսի վայրերում եմ եղել:
Գիտե՞ս իմ հին ասացվածքը՝ «Ստրկությունը չի վերացել, ընդամենը լայնացել է, որպեսզի ընդգրկի բոլոր գույները»:
Եվ ամենացավալին այն է, որ այն մարդիկ, ովքեր պայքարում են իրենց անցանկալի աշխատանքը պահպանելու համար՝ վախենալով այլընտրանքից, աստիճանաբար կորցնում են իրենց մարդկայնությունը: Մարդիկ պարզապես դատարկվում են: Նրանք վախվորած և հնազանդ մտքով մարմիններ են դառնում: Աչքերը գունազրկվում են: Ձայնը դառնում է գարշելի: Եվ մարմինը: Մազերը: Եղունգները: Ամենը:
Երիտասարդ ժամանակ չէի հավատում, որ մարդիկ կարող են իրենց կյանքը անցկացնել նման պայմաններում: Ծեր եմ արդեն, բայց դեռ հավատս չի գալիս: Ինչի՞ համար են դա անում: Սեքսի՞: Հեռուստատեսությա՞ն: Մեքենայի՞, որի համար ամսական վճարումներ է հարկավոր անել, թե՞ երեխաների: Այն երեխաների, որ նույն ճանապարհով են գնալու ինչ որ իրե՞նք:
Սկզբում, երբ ես դեռ ջահել էի ու մի աշխատանքը մյուսով էի փոխարինում, դեռ բավականին հիմար էի ու գործընկերներիս ասում էի՝ մի՞թե չեք հասկանում, որ տնօրենը կարող է ամեն պահի գալ և միանգամից մեզ բոլորիս աշխատանքից ազատել:
Նրանք առանց մի բան ասելու ուղղակի ինձ էին նայում: Ես մի հարց էի առաջադրում, որի մասին նրանք չէին էլ ցանկանում մտածել:
Արդյունաբերությունում շատ են լինում կրճատումներ: Հարյուր հազարավոր մարդիկ աշխատանքից զրկվում են և իրենց ապշած դեմքերին կարդացվում է՝
«Ախր ես 35 տարի է ինչ աշխատում եմ…»
«Հիմա ես ի՞նչ անեմ…»
Նրանք երբեք բավականաչափ չեն վարձատրում ստրուկներին, որպեսզի վերջիններս ազատ լինեն․ միայն այնքան, որպեսզի ողջ մնան և ի վիճակի լինեն գալ աշխատանքի: Ես այս ամենը տեսնում էի և մտածում, որ նույն հաջողությամբ ավելի լավ է ես կյանքս այգու նստարանին կամ բարերում խմիչք կլանելով անցկացնեմ, քան իրենք ինձ այնտեղ գցեն: Ինչու՞ սպասեմ:
Ես այդ ամենից զզված, ընդվզելով գրեցի և այնպե՜ս թեթևացա: Եվ հիմա, երբ 50 տարի կյանքս վատնելուց հետո, այսպես կոչված պրոֆեսիոնալ գրող եմ դարձել, ես հայտնաբերեցի, որ այս համակարգից դուրս այլ նողկալի երևույթներ նույնպես գոյություն ունեն:
Հիշում եմ, երբ փաթեթավորող էի աշխատում մի լուսավորմամբ զբաղվող ընկերությունում, փաթեթավորողներից մեկը հանկարծակի բացականչեց՝ «Ես երբե՛ք ազատ չեմ լինի»:
Այդ պահին ղեկավարներից մեկը (նրա անունը Մորրի էր) մեր կողքով անցնում էր և նրա խոսքերը լսելով՝ քահ-քահ ծիծաղեց, կարծես հաճույք էր ստանում այն փաստից, որ այս մարդը իր ամբողջ կյանքում ծուղակում է լինելու:
Ահա թե ինչու, երբ ինձ հաջողվեց դուրս պրծնել այդ տեղից՝ անկախ նրանից թե ինչքան երկար ժամանակ դրա համար պահանջվեց, դա ինձ անսահման, հրաշքի պես երջանկություն պարգևեց: Ես հիմա գրում եմ տարեց մտքով և մարմնով, շատ ավելի ուշ՝ քան մարդկանց մեծամասնությունը կորոշեր նման գործով զբաղվել, բայց քանի որ ես այսքան ուշ եմ սկսել, ես ինքս ինձ պարտական եմ շարունակել և, երբ խոսքերս սկսեն ընդհատվել, աստիճանով բարձրանալու համար ինձ կողմնակի օգնություն պետք գա և ես այլևս չկարողանամ տարբերակել թռչնակին թղթի ամրակից, անգամ այդ ժամանակ, կարծում եմ, դեռ իմ մեջ ինչ որ բան կհիշեցնի, թե ինչպես եմ ես անցել սպանության, խառնաշփոթի և ծանր աշխատանքի միջով և հասել մինչև գոնե մեծահոգի մեռնելու հնարավորությանը:
Կյանքն ամբողջությամբ իզուր չվատնելը` թեկուզ միայն ինձ համար, արժանի ձեռքբերում է:
© Նյութի հեղինակ՝ Սեդա Գրիգորյան
Հետաքրքիր փաստեր Չարլզ Բուկովսկի
Դիտեք ավելին Հետաքրքրի մասին բաժնում
Էքզյուպերիի 5 գիրք, որոնք թարգմանվել են հայերեն
Վահան Տերյան «Աշնան երգ»
Առակ տղայի և ծառի մասին
Ջեկ Լոնդոն «Մեծ տան փոքրիկ տիրուհին»-Բեռնել
Պարույր Սևակ «Քո Անունը»
Հովհաննես Թումանյան «Մոռացված սեր»
Վիլյամ Սարոյան «Մարդկային Կատակերգություն»-Բեռնել
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS